Γιάννης Κουζέλογλου

Ο **Γιάννης Κουζέλογλου** (Θεσσαλονίκη, 1 Απριλίου 1995) είναι Έλληνας επαγγελματίας καλαθοσφαιριστής, ο οποίος αγωνίζεται ως πάουερ φόργουορντ/σμολ φόργουορντ για το Μαρούσι ως δανεικός από την ομάδα του Παναθηναϊκού.

## Σταδιοδρομία
Γεννήθηκε στη Θεσσαλονίκη και είναι Μικρασιάτης στην καταγωγή. Ξεκίνησε τη σταδιοδρομία του στην ακαδημία καλαθοσφαίρισης των Εκπαιδευτηρίων Μαντουλίδη. Στις 3 Σεπτεμβρίου 2014, υπέγραψε τετραετές συμβόλαιο με τη σερβική Παρτίζαν. Πέρασε τη σεζόν 2014-15, παίζοντας κυρίως με την εφηβική ομάδα της Παρτίζαν, αλλά κατάφερε επίσης να κάνει τέσσερις εμφανίσεις με την πρώτη ομάδα. Ο Κουζέλογλου αποχώρησε από την Παρτίζαν στις 26 Οκτωβρίου 2015.

Στις 28 Οκτωβρίου 2015, υπέγραψε με τον Απόλλωνα Πάτρας, όπου έπαιξε τις επόμενες δύο σεζόν. Την πρώτη σεζόν (2015-16), σημείωσε 3.1 πόντους και μάζεψε 2.3 ριμπάουντ, σε 21 αγώνες. Την επόμενη χρονιά (2016-17) είχε 6.2 πόντους και 4.7 ριμπάουντ, σε 21 ματς. 

Στις 4 Ιουλίου 2017, υπέγραψε με το Λαύριο. Στο Λαύριο έμεινε τρία χρόνια. Την αγωνιστική περίοδο 2017-18, ο Κουζέλογλου πετύχαινε 4.9 πόντους κι έπαιρνε 3.8 ριμπάουντ, παίζοντας σε 28 αγώνες. Τη σεζόν 2018-19 τα νούμερά του ήταν τα εξής: 4.8 πόντοι και 5.6 ριμπάουντ, σε 26 αναμετρήσεις, ενώ συμμετείχε με την ομάδα της Λαυρεωτικής και στα προκριματικά του Γιούροπ Καπ. Τη σεζόν 2019-20, η οποία διακόπηκε πρόωρα λόγω της πανδημίας του κορωνοιού, ήταν ο αρχηγός της ομάδας, ενώ μέτρησε 19 συμμετοχές στην Α1, έχοντας κατά μέσο όρο 6 πόντους και 5.1 ριμπάουντ.

Στις 20 Σεπτεμβρίου 2020, ανακοινώθηκε από τον Άρη Θεσσαλονίκης. Ο ίδιος πραγματοποίησε καλή σεζόν μέχρι και τις 20 Απριλίου 2021, όταν και αποχώρησε από την ομάδα. Συνολικά σε 21 αγώνες είχε κατά μέσο όρο 10.4 πόντους και 7.2 ριμπάουντ στο Πρωτάθλημα Ελλάδας. Μετά την αποχώρηση του συνέχισε την καριέρα του στη γαλλική Ορτέζ. 

Στις 24 Ιουλίου 2021, ανακοινώθηκε από τον Ηρακλή Θεσσαλονίκης για ένα χρόνο. Έφυγε από την ομάδα τον Δεκέμβριο του 2021, έχοντας σε 10 αγώνες στο Πρωτάθλημα 9.6 πόντους με 6.2 ριμπάουντ.

Στις 31 Δεκεμβρίου 2021, ανακοινώθηκε από την Α.Ε.Κ. Με την Α.Ε.Κ. μέχρι το τέλος τη σεζόν 2021-22, μέτρησε 9.2 πόντους, 5.9 ριμπάουντ, 1.3 ασίστ σε 14 αγώνες.

Στις 24 Νοεμβρίου 2022, επέστρεψε στο Λαύριο. Με το Λαύριο ο Κουζέλογλου είχε 10.2 πόντους, 5.6 ριμπάουντ και 1.4 ασίστ κατά μέσο όρο στο Πρωτάθλημα μέχρι τον Φεβρουάριο του 2023.

Την 1η Μαρτίου 2023, ανακοινώθηκε ότι συνεχίζει την καριέρα του στην ισπανική Μπούργος της δεύτερης κατηγορίας μπάσκετ της Ισπανίας. Μέτρησε 4.3 πόντους και 2.6 ριμπάουντ. 

Στις 4 Ιουλίου 2023, υπέγραψε διετές συμβόλαιο συνεργασίας με την Α.Ε.Κ. Τη σεζόν 2024-25, κατέκτησε την τρίτη θέση στο ελληνικό πρωτάθλημα και έφτασε μέχρι το Final Four του BCL. Επίσης, είχε στο ελληνικό πρωτάθλημα σε 24 παιχνίδια και 14:13 λεπτά στο παρκέ 4.4 πόντους και 3.7 ριμπάουντ, ενώ στο BCL είχε 3.2 πόντους και 2.4 ριμπάουντ σε 16 ματς και 10 σχεδόν αγωνιστικά λεπτά. 

Στις 9 Ιουλίου 2025, υπέγραψε διετές συμβόλαιο συνεργασίας με τoν Παναθηναϊκό. Στον Παναθηναϊκό  έκανε 7 συμμετοχές στην GBL με 3.3 πόντους ανά παιχνίδι σε σχεδόν 10 λεπτά συμμετοχής κατά μέσο όρο. Στην Ευρωλίγκα αγωνίστηκε σε 3 παιχνίδια.

Την 1η Ιανοαυρίου 2026, το Μαρούσι ανακοίνωσε την απόκτηση του Γιάννη Κουζέλογλου μέχρι το τέλος της σεζόν, με τη μορφή δανεισμού από τον Παναθηναϊκό. 

## Εθνική Ελλάδας
Ο Κουζέλογλου έχει αγωνιστεί με τις «μικρές» Εθνικές Ελλάδας, με τις οποίες συμμετείχε στο Ευρωπαϊκό Πρωτάθλημα U18 του 2013 και στο Ευρωπαϊκό Πρωτάθλημα U20 του 2014.

Τον Φεβρουάριο του 2021, κλήθηκε για πρώτη φορά στην Εθνική ανδρών ώστε να συμμετάσχει στα προκριματικά του Ευρωμπάσκετ 2022. Ο πρώτος αγώνας ήταν κόντρα στη Βοσνία, ήττα με 69-84, με τον ίδιο να έχει 3 πόντους σε 04:17 λεπτά συμμετοχής. Τον Φεβρουάριο του 2022, αγωνίστηκε σε 1 αγώνα για τα προκριματικά του Παγκοσμίου Κυπέλλου 2023. Επίσης βρέθηκε στην προεπιλογή για το Ευρωμπάσκετ 2022, αλλά δεν ήταν στην τελική επιλογή.

Με το εθνόσημο στην ανδρών Κουζέλογλου έχει 14 αγώνες με 24 πόντους (μ.ο: 1.71). Στους παίδες είχε 5 αγώνες με 47 πόντους (μ.ο: 9.40), στους έφηβους είχε 11 αγώνες με 59 πόντους (μ.ο: 5.36) και στους νέους άνδρες κατέγραψε 8 συμμετοχές με 6 πόντους (μ.ο: 0.75).

## Παραπομπές


## Εξωτερικοί σύνδεσμοι
* Γιάννης Κουζελόγλου στα αρχεία της FIBA
* Γιάννης Κουζελόγλου  στο FIBA gamecenter 
* Γιάννης Κουζελόγλου στο eurocupbasketball.com 
* Γιάννης Κουζελόγλου  στο draftexpress.com 
* Γιάννης Κουζελόγλου στο eurobasket.com 

Κατηγορία:Έλληνες καλαθοσφαιριστές
Κατηγορία:Μικρασιατικός Ελληνισμός
Κατηγορία:Σμολ φόργουορντ
Κατηγορία:Πάουερ φόργουορντ
Κατηγορία:Καλαθοσφαιριστές Εθνικής Ελλάδας Κ18
Κατηγορία:Καλαθοσφαιριστές Εθνικής Ελλάδας Κ20
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Παρτιζάν Βελιγραδίου
Κατηγορία:Καλαθοσφαιριστές Αδριατικής Λίγκας
Κατηγορία:Καλαθοσφαιριστές Πρωταθλήματος Σερβίας
Κατηγορία:Έλληνες καλαθοσφαιριστές στο εξωτερικό
Κατηγορία:Καλαθοσφαιριστές Απόλλωνα Πατρών
Κατηγορία:Καλαθοσφαιριστές Λαυρίου
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Ηρακλή Θεσσαλονίκης
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές Μπούργος